Campionat del món d'escacs de 1954
El Campionat del món d'escacs de 1954 va ser un matx entre el reptador Vassili Smislov de la Unió Soviètica i el seu compatriota i campió defensor Mikhaïl Botvínnik. El matx es va jugar a Moscou, Rússia. La primera partida va començar el 16 de març de 1954, i la darrera va començar el 13 de maig. A causa de l'empat final a 12 punts, Botvínnik va retenir el seu títol.